He zalvoudegez he-deus ar frazenn-mañ,  memez en deiz a hirio, dre ma komzer kement, abaoe eun toullad bloaveziou 'zo, deuz idantitelez ar "broiou bihan" hag a vez enebet aliez ouz hini "broiou braz" evel ar Frañs. Med e-keñver istor eo ive eur frazenn a-bouez, rag en em gavet ez eus bet eta en amzer an Dispah eur brezoneger o skriva en e yez n'e-noa ket a nehamant o weled ne vije ken deuz Breiz evel eur rannvro pe eur "proviñs" diouti heh-unan hag e oa bet evel teuzet e-barz an "nasion" pe ar vroad nevez hag a oa euz ar Frañs hiviziken.